Մառլեն Շյապպա

**Մառլեն Շյապպա** (, իտալական տառադարձությամբ՝ Մառլեն Սկյապա, ), ֆրանսիացի գրող, լրագրող, բլոգեր և քաղաքական գործիչ, Կանանց և տղամարդկանց միջև հավասարության հարցերով պետքարտուղար (2017 թվականից)։

## Կենսագրություն
Մառլեն Շյապպան պատմաբան Ժան-Մարկ Շյապպայի դուստրն է։ Փարիզի համալսարանում սովորել է աշխարհագրություն, բայց ստացել է  հանրային կապերի և մասսայական ինֆորմացիայի նոր միջոցների մասնագետի դիպլոմ։ Կարիերան սկսել է  *[[Havas Worldwide]]* գովազդային գործակալությունում։ 2006 թվականին՝ երեխայի  ծնվելուց հետո, նա թողեց իր աշխատանքը և սկսեց  վարել երիտասարդ մայրերի խնդիրների վերաբերյալ բլոգը։ 2008 թվականին Մառլենը ստեղծեց *Maman travaille* (Աշխատող մայրիկ) բլոգը, որը դարձավ ակտիվ կանանց անձնական կյանքի ու նրանց մասնագիտական կարիերայի համատեղման խնդիրներին նվիրված առաջին սոցիալական ցանցը։ Նա դարձավ պրոֆեսիոնալ լրագրող՝ գրելով ''Elle''-ի, *Huffington Post*-ի, *Le Courrier de l'Atlas*-ի և այլ հրատարակչությունների համար։ Մի քանի գրքերի հեղինակ է։

2001 թվականին նա Փարիզի քաղաքային խորհրդում ընտրվելու անհաջող փորձ կատարեց, 2014 թվականին ընտրվեց քաղաքապետ  Լե Մանս Ժան-Կլոդ Բուլարի տեղակալ՝ հավասարության, խտրականության դեմ պայքարի և ԼԳԲՏ համայնքի հարցերով։ Բացի այդ, ընտրվել է Լե Մանանի քաղաքային կոմունալ խորհրդի կազմում[fr]։ 2017 թվականին նա միացավ «Առաջ, Հանրապետություն» կուսակցության, Սարտայի դեպարտամենտի մասնաճյուղին, նախագահական քարոզարշավի ընթացքում ստանձնելով Էմանուել Մակրոնի թիմի համար` տղամարդկանց և կանանց միջև հավասարության հարցերը լուսաբանելու պատասխանատվությունը։

2017 թվականի մայիսի 17-ին Էդուար  Ֆիլիպպի Կառավարությունում նա նշանակվեց կանանց և տղամարդկանց հավասարության հարցերով պետքարտուղար։

2017 թվականի հունիսի 21-ին նա պահպանեց այդ պաշտոնը Ֆիլիպպի երկրորդ կառավարության կազմավորման ժամանակ։

2017 թվականի սեպտեմբերի 12-ին *BFM* հեռուստաընկերությանը տված հարցազրույցում նա հայտարարեց  բոլոր կանանց համար անկախ նրանց կարգավիճակից օժանդակ վերարտադրողական տեխնոլոգիաները հասանելի դարձնելու, լեսբիների և միայնակ կանանց նկատմամբ խտրականությունը վերացնելու նախագահ Մակրոնի մտադրության մասին.։

2017 թվականի նոյեմբերի 12-ին, *BFM* հեռուստաընկերության պահանջով, մեկնաբանելով 11-ամյա աղջկան բռնաբարած տղամարդուն դատարանում արդարացնելու դեպքը, հայտարարել էր Ֆրանսիայում 13-15 տարեկանների համար անհերքելի համաձայնության կանխավարկածի նախաշեմ սահմանելու անհրաժեշտության մասին։

2019 թվականի փետրվարի 21-ին *Valeurs actuelles*-ին տված հարցազրույցում Մառլենն ասել է, որ գոյություն ունի «գաղափարական մերձեցում» Ցույցեր բոլորի համար շարժման և իսլամիստ ահաբեկիչների միջև (*La Manif pour tous*, ավանդական ընտանիքը պահպանելու համար Ֆրանսիայում ձևավորված շարժումը  գործում էր «ամուսնություն բոլորի համար» կարգախոսի ներքո, որի շրջանակներում իրականացվել էր նույնասեռ ամուսնությունների օրինականացումը)։ 2019 թվականի օգոստոսի 12-ին Շյապպան և Երեխաների պաշտպանության գծով  պետական քարտուղար Ադրիան Տակեն ամերիկյան բանտում Ջեֆրի Էպշտեյնի մահվան հետ կապված հայտարարեցին Ֆրանսիայում նրա հնարավոր սեռական հանցագործությունների հետաքննության սկիզբը, որտեղ միլիարդատերը պարբերաբար բնակվում էր և ուներ իրեն պատկանող անշարժ գույք։

## Աշխատություններ
* Ես սիրում եմ իմ ընտանիքը / J’aime ma famille, illustrations de Pacco (Robert Laffont et Marabout, 2010)
* Համարձակվեք սիրել գիրուկներին / Osez l’amour des rondes (La Musardine, 2010)
* Աշխատող մայր, ղեկավարություն / Maman travaille, le guide (First, 2011)
* Ես վերադառնում եմ երեխայի հետ աշխատելու / Je reprends le travail après bébé (Tournez la page, 2012)
* Մայրության աննորմալ բառարան / Le Dictionnaire déjanté de la maternité (Michalon, 2013)
* Գովք մանչուկ-թագավորին / Éloge de l’enfant roi (Bourin, 2013)
* 200 խորհուրդ աշխատանքային մայրիկին / Les 200 Astuces de Maman travaille (Leducs, 2013)
* Հղիության ուղեցույց աշխատող մայրիկի համար / Le Guide de grossesse de Maman travaille (Leducs, 2014)
* Ոչ ավելի, քան 4 ժամ քուն (վեպ) / Pas plus de 4 heures de sommeil (roman ; Stock, 2014)
* Ես կդադարեմ սպառել ինքս ինձ (Սեդրիկ Բրյուգեի հետ) / Avec Cédric Bruguière, J’arrête de m’épuiser (Eyrolles, 2015)
* Անզուսպ Մարիաննան / Marianne est déchaînée (Stock, 2016)
* Lettres à mon utérus (La Musardine, 2016)։ Direction de l’ouvrage collectif
* Կին-թեկնածուների մասին / Femmes de candidats (Bourin, 2017)
* Որտե՞ղ են բռնաբարողները։ Բռնարարության մշակույթի ակնարկներ / Où sont les violeurs ? Essai sur la culture du viol (L’Aube, 2017)
* Les Lendemains avaient un goût de miel (Charleston, 2017)
* La Culture du viol - poche (L'Aube, 2018)
* Le Deuxième sexe de la démocratie (L'Aube, 2018)
* Si souvent éloignée de vous։ lettres à mes filles (Stock, 2018)
* Une et indivisible. L'urgence de défendre la République (l'Aube, 2019)

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի նախարարներ
Կատեգորիա:Ֆեմինիստ գրողներ
Կատեգորիա:Ֆրանսիացի լրագրողներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի գրողներ
Կատեգորիա:Ֆրանսիայի կին քաղաքական գործիչներ
Կատեգորիա:Կին ակտիվիստներ
Կատեգորիա:Ֆրանսիացի հասարակական գործիչներ
Կատեգորիա:Ֆեմինիստ բլոգերներ
Կատեգորիա:Ֆրանսիացի ֆեմինիստներ
Կատեգորիա:Կանանց իրավունքների իրավապաշտպաններ
Կատեգորիա:Ֆրանսիացի կին գրողներ
Կատեգորիա:Ֆրանսիացի հրապարակախոսներ